CELEX: 62013TN0004
Language: et
Date: 2013-01-09 00:00:00
Title: Kohtuasi T-4/13: 9. jaanuaril 2013 esitatud hagi — Communicaid Group versus komisjon

9.3.2013   
            
            
               ET
            
            
               Euroopa Liidu Teataja
            
            
               C 71/24
            
         9. jaanuaril 2013 esitatud hagi — Communicaid Group versus komisjon
   (Kohtuasi T-4/13)
   2013/C 71/37
   Kohtumenetluse keel: inglise
   
      Pooled
   
   
      Hageja: Communicaid Group Ltd (London, Ühendkuningriik) (esindajad: solicitor C. Brennan, F. Randolph, QC ja barrister M. Gray)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 30. oktoobri 2012. aasta iga otsus, mis puudutab osasid 1, 2, 3, 7, 8 ja 9 seoses hankega HR/R.3/PR/2012/002 mitmekordsete raamlepingute sõlmimiseks Brüsselis asuvate Euroopa Liidu institutsioonide, organite ja asutuste töötajate keeleõppeks (ELT 2012, S 45 72734), kas osaliselt, kuivõrd need asetavad CLL-Allingua esikohale, või terves ulatuses; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et komisjon rikkus läbipaistvuse, diskrimineerimise keelu ja võrdse kohtlemise põhimõtet ning rikkus finantsmääruse (1) artiklit 94, jätmata CLL-Allinguat pakkujate hulgast välja olukorras, kus CLL-Allingua pakkumust aitas koostada üks nende töötaja, kes oli töötanud komisjoni vastavas üksuses ja hindamiskomitees ühe väga sarnase hankemenetluse puhul, kus osalesid nii Communicaid kui CLL-Allingua, ja ühtlasi ka selle hanke ettevalmistavates etappides, rikkudes seeläbi oma lojaalsuskohustust EL-ile ja andes CLL-Allinguale ebaõiglase eelise Communicaidi ees.
            
         
               2.
            
            
               Teine väide, et komisjon rikkus läbipaistvuse, diskrimineerimise keelu ja võrdse kohtlemise põhimõtet ning tõlgendas vääralt hanketeate artiklit III.2.2) (ELT 2012, S 45 72734), kui ta otsustas, et CLL-Allingua oli nõude täitmiseks majanduslikult ja finantsiliselt suutlik, olukorras, kus ei olnud selle järelduse õigustamiseks piisavalt tõendeid, ja CLL-Allingua ei oleks seaduse kohaselt pidanud sellele eeltingimusele vastama.
            
         
               3.
            
            
               Kolmas väide, et iga nelja kriteeriumi puhul tehti mitmeid ilmseid hindamisvigu, nimelt hindas hindamiskomitee pakkujaid korduvalt hankelepingu sõlmimise alamkriteeriumi alusel, millest ei olnud eelnevalt teatatud, ei olnud hindamisel järjekindel, mille tulemusena sai Communicaid madalama ja CLL-Allingua kõrgema tulemuse läbivalt kõikides tehnilise hindamise osades, ning jättis oma hindamise kaalukalt põhjendamata.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust; EÜT 2002 L 248, lk 1.